El Mercat de Nadal estimula el consum de productes locals a la plaça Cronista Chabret
21 de desembre 2024

![](/media/aqfpuv2q/img_0442_c.jpg?width=850&height=566.6666666666666)

El tradicional Mercat de Nadal de la plaça Cronista Chabret de Sagunt estarà obert al públic fins al dimarts 24 de desembre per a impulsar el consum nadalenc de productes locals. L'alcalde de Sagunt, Darío Moreno; la regidora de Comerç i Mercats, Natalia Antonino; i altres membres de la Corporació Municipal han visitat el mercat este mateix matí. També han assistit per part de la Federació Junta Fallera de Sagunt (FJFS) el seu president, Hugo Morte; la Fallera Major, Teresa Aparicio; la Fallera Major Infantil, Julia Palanca; i la vicepresidenta d'Igualtat, Diversitat, Relacions Públiques i Agermanament, Ángeles Alós.

La regidoria de Comerç i Mercats de l'Ajuntament de Sagunt ha contractat l'empresa Global Marketing Events per a gestionar l'organització del Mercat de Nadal. Este tradicional mercat de Nadal estarà obert en un horari d'11 a 14 hores, així com de 16 a 21 hores.

![](/media/0ccbl0d2/img_0401_c.jpg?width=400&height=267&mode=max) ![](/media/c0ujjval/img_0514_c.jpg?width=400&height=267&mode=max)

En el Mercat de Nadal hi ha un elevat nombre de llocs de venda, entre els quals cal destacar uns quaranta que corresponen a negocis locals. D'esta manera, en el tradicional mercat es podran adquirir aliments típics d'estes dates, elements de decoració, plantes i arbres de Nadal, articles escolars, joguets, productes artesanals, ceràmica, cistelleria…

Tal com especifiquen des de la regidoria de Comerç i Mercats, amb la instal·lació del Mercat de Nadal pretenen propiciar i impulsar l'ambient nadalenc a la ciutat: “La finalitat és convidar la ciutadania a fer més agradables les seues compres nadalenques per a millorar el clima comercial de la localitat, així com potenciar i afermar el comerç local”.

![](/media/ftbnmkcf/img_0450_c.jpg?width=850&height=566.6666666666666)

Cal esmentar que el Mercat de Reis es durà a terme entre el 3 i el 6 de gener al Port de Sagunt, concretament a l'avinguda Doctor Fleming (Triangle Umbral), i amb el mateix horari d'obertura que el Mercat de Nadal. La inauguració d'este mercat està programada per al 3 de gener a partir de les 12 hores.

![](/media/ouynyisw/img_0464_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/el-mercat-de-nadal-estimula-el-consum-de-productes-locals-a-la-placa-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/el-mercat-de-nadal-estimula-el-consum-de-productes-locals-a-la-placa-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mercat-de-nadal-estimula-el-consum-de-productes-locals-a-la-placa-cronista-chabret/ "Linked In")
*   [](mailto:?body=https://aytosagunto.es/va/actualitat/el-mercat-de-nadal-estimula-el-consum-de-productes-locals-a-la-placa-cronista-chabret/)